钦定古今图书集成/明伦汇编/氏族典/第364卷 > 《廖用贤尚友录》 > 阴武卿
## 钦定古今图书集成/明伦汇编/氏族典/第364卷 > 《廖用贤尚友录》 > 阴武卿

按《内江县志》：“武卿，字定夫，嘉靖丙辰进士。七岁能文，
弱冠登省试第一。明年成进士，授刑曹郎，即佥关中
学宪，冰鉴绝人，分守江右，九江、鄱湖盗薮一空。寻以
陕西方伯入为太常卿。会举籍田、郊祀、飨陵诸大典，
武卿善为仪，进止甚都，上目属之。未几巡抚保定。又
未几协理院事，历侍郎。六载晋南大司空，改大司马。”
伟望实心焦劳体国，所著《月溪文集》若干卷，皆其经
世大略也。